
NEGOCIERI ȘI UZANTE DE PROTOCOL 


Capitolul 1. Negocierea — formă principală de comunicare în 


relatiile interumane 


1.1 Conceptul de negociere şi principalele caracteristici ale 
negocierii. 

Negocierea trebuie privită drept cel mai eficient mijloc de 
comunicare, fiind unul dintre cele mai preţioase atribute ale vieţii 
contemporane. In general, negocierea reprezintă acea formă de 
comunicare al cărui scop constă în rezolvarea unei anumite probleme. 
Există mai multe definiţii ale negocierii, în funcție de poziția de pe 
care problema este abordată( economie, politică, viaţă socială etc.). 

În general, negocierea poate fi definită ca fiind „forma 
principală de comunicare, respectiv un complex de procese, de 
activităţi, constând în contacte, întâlniri, consultări, tratative 
desfăşurate între doi sau mai mulți parteneri, în vederea realizării 
unei înţelegeri”. 

Negocierea are următoarele caracteristici principale: 

a) Este un fenomen social, ce presupune existența unei 
comunicări între oameni, purtând amprenta distinctă a 
comportamentului uman; 

b) Este un proces organizat, fiind necesară respectarea anumitor 
cerințe de ordin procedural şi deontologic, consacrate ca atare de-a 
lungul timpului; 

c) Este un proces cu finalitate precisă, ce presupune, în ultimă 
instanță, armonizarea intereselor; 

d) Este un proces competitiv, ce permite înfruntarea 
competențelor individuale în realizarea scopului propus; 


1.2 Tipologia şi formele negocierii 

Există o tipologie variată de negocieri, tipologie 
determinată de o multitudine de factori, precum domeniul în care se 
circumscrie procesul de negociere, obiectivele avute în vedere, scopul 
negocierii, nivelul de desfăşurare a acesteia, numărul participanţilor, 
modul, respectiv etapa de desfăşurare a negocierilor etc. Circumscrise 
în cadrul unor domenii specifice, negocierile pot avea în vedere 
obiective economice, politice , sociale, militare, cultural — sportive etc. 

În domeniul economic, cele mai importante sunt 
negocierile comerciale, iar în cadrul acestora, negocierile referitoare la 
afacerile economice internaționale. De asemenea, în prezent au căpătat 
o amploare deosebită negocierile comerciale desfăşurate în activitatea 
internă, negocierile referitoare la contractele de livrări de mărfuri, de 
locaţie şi închirieri, de comision, de transport sau depozit etc. 

În domeniul politic, se evidențiază negocierile 
internaționale, în principal cele diplomatice, dar şi negocierile politice 
interne, purtate între partidele politice, vizând diverse obiective. 

În funcţie de nivelul de desfăşurare, negocierile pot fi 
interstatale ( guvernamentale) sau neguvernamentale, iar în funcție de 
numărul participanţilor, acestea sunt bilaterale şi multilaterale. 

1.3 Etapele procesului de negociere 

Practic fazele, etapele procesului de negociere sunt 
următoarele: 

a) Prenegocierea; 

b) Negocierea propriu-zisă, ce cuprinde mai multe 
secvenţe; 

c)  Postnegocierea, ce vizează obiectivele referitoare la 
punerea în aplicare a prevederilor acesteia; 

d)  Protonegocierea, ce constă în acțiuni şi reacții ale 
părților manifestate prin actele lor unilaterale; 

1.4 Pregătirea negocierilor 

În condiţiile complexităţii vieţii social-economice actuale, 
reuşita negocierilor presupune o temeinică pregătire prealabilă a lor. O 
asemenea acțiune trebuie să aibă în vedere, în principal, studierea 
temeinică a pieţei, a conjuncturii, a partenerului de negociere, alegerea 
unor tehnici şi programe judicioase de negociere. 

O bună pregătire a negocierilor presupune: 


e constituirea echipei de negociere şi numirea conducătorului 
acesteia; 

e stabilirea momentului de începere a negocierii; 

e rezolvarea formalităţilor de deplasare, respectiv obţinerea, dacă 
este cazul, a paşapoartelor şi vizelor necesare, a documentelor de 
transport, pregătirea cadourilor etc.; 

e stabilirea, împreună cu partenerul de negociere, a programului 

social al acţiunii şi rezolvarea unor eventuale solicitări ale 

partenerului; 

definitivarea ordinii de zi a negocierii; 

pregătirea documentelor şi dosarelor negocierii; 

pregătirea variantelor de negociere; 

simularea negocierii. 


Capitolul 2 Echipa şi mandatul de negociere 


2.1Echipa de negociere şi conducătorul acesteia 

O componentă importantă a procesului de negociere o 
reprezintă constituirea echipei de negociere şi rezolvarea tuturor 
problemelor aferente acestei acțiuni. 

Eficienţa activităţii echipei nu este neapărat rezultatul 
mărimii acesteia, ci mai ales al profilului pregătirii profesionale şi 
psihologice a fiecăruia dintre membrii ei, al mobilității şi 
elasticităţii gândirii acestora, al bunei organizări şi coordonări a 
activității desfăşurate. La formarea echipei se vor avea în vedere o 
serie de aspecte precum: 

e asigurarea continuității activității echipei; 
e cunoaşterea de către toţi membrii echipei a 


problemelor ce urmează să fie rezolvate şi a partenerilor de negociere, 
inclusiv a organizaţiei pe care aceştia o reprezintă; 


e asigurarea elasticității echipei de negociere. 
La numirea conducătorului echipei de negociere se va ţine 


seama de: 


e întrunirea calităților cerute tuturor membrilor echipei 


sale; 


e capacitatea de a organiza şi conduce echipa; 


e poziția sa în cadrul organizației; 

e gradul de responsabilitate şi de decizie pe care şi-l 
poate asuma, în corelare cu mandatul primit; 

e sudura psihologică cu membrii echipei, care să 
conducă la o conlucrare activă şi principială; 

După constituire, echipei de negociere 1 se stabilesc 
atribuţiile de realizat, iar după aceea are loc instruirea acesteia. 
Principalele atribuţii ale echipei au în vedere: 

e elaborarea documentelor necesare negocierii; 
fixarea legăturilor de comunicaţie; 
elaborarea planului sau modelului de negociere; 
participarea la elaborarea mandatului de negociere; 
elaborarea proiectului de contract; 

e elaborarea şi lansarea ofertei, atunci când se negociază un 
contract de vânzare, respectiv a cererii de ofertă, în cazul negocierii 
unui contract de cumpărare; 

e participarea la pregătirea psihofiziologică specifică; 

e participarea la dezbateri. 


2.2 Mandatul echipei de negociere 
Negocierile implică o serie de împuterniciri speciale 
acordate echipei de negociere de către organizația pe care aceasta o 
reprezintă. Asemenea împuterniciri presupun existența unui mandat de 
negociere, în care sunt incluse limitele în cadrul cărora negociatorul 
poate lua decizii. La întocmirea şi definitivarea mandatului de 
negociere se va ține seama de: 

e elementele de strategie, tactică şi tehnică pe care le 
presupun negocierile; 

e informațiile culese în prealabil despre partenerul de 
negociere şi organizația pe care acesta o reprezintă, performanţele 
acesteia, situația economico- financiară şi bonitatea ei. 

Cele mai multe asemenea informaţii au caracter neoficial, 
fiind culese pe canale informale. 

Mandatul de negociere are un caracter elastic, lăsându-i 
negociatorului posibilitatea de a-şi stabili tactica cea mai adecvată, în 
funcție de condiţiile concrete apărute. 


În final, mandatul de negociere va fi aprobat de către 
conducătorul organizaţiei, avându-se în vedere ca acesta să nu fie 
supradimensionat, dar nici subdimensionat. 

Prin mandat se va stabili nivelul de autoritate de care 
urmează şi dispune negociatorul. Se poate apela la una din 
următoarele variante: 

e autoritatea deplină; 
e autoritatea ascendentă; 
e autoritatea limitată. 

Cele mai multe negocieri au loc în condițiile unei autorități 
limitate, care prezintă o serie de avantaje faţă de celelalte două. Un 
negociator aflat într-o asemenea situație poate amâna luarea deciziei, 
câştigând astfel timp pentru a gândi mai bine afacerea sau pentru a ieşi 
dintr-o situaţie delicată. În cazul autorităţii ascendente, ne aflăm în 
fața unei escaladări a autorităţii, folosirea acesteia fără discernământ 
sau de către un negociator neexperimentat, conducând la 
compromiterea negocierii. 


2.3 Psihologia, trăsăturile şi calităţile negociatorului 

Reuşita în negocieri depinde, în mare măsură, de 
negociator, de calitățile şi trăsăturile acestuia. Un bun negociator 
trebuie să fie posesorul unor însuşiri, fie native, fie dobândite printr-o 
temeinică pregătire, ce se vor potenţa prin experiența proprie şi 
observarea atentă a altora. Pe de altă parte, un bun negociator trebuie 
să fie înzestrat cu o serie de trăsături specifice native, precum 
inteligență, imaginaţie, o memorie bună, curaj, prezență de spirit, 
farmec, capacitate de adaptare la situații diferite sau neprevăzute, 
modestie, tact, fler etc. 

Buna pregătire profesională şi psihologică va da roade 
numai pe fondul unei personalități morale şi profesionale, instruirea 
urmând a se realiza atât teoretic, cât şi practic. 

Principalele calități ale unui bun negociator trebuie să aibă 
în vedere o cultură generală vastă, uşurinţă de expunere, minte clară 
şi mari rezerve de energie, o profundă şi solidă pregătire profesională, 
cunoaşterea tehnicilor de negociere, a regulilor şi alternativelor 
acestora, cunoaşterea perfectă şi în detaliu a tematicii şi problematicii 
puse în discuţie, claritate în gândire, mobilitate în spirit, adaptabilitate 


la situații complexe, capacitate de analiză, de a asculta şi reţine 
esenţialul, de a judeca problemele în spirit practic. Puterea de a 
negocia depinde de o serie de factori, obiectivi sau subiectivi, strâns 
legaţi de domeniul în care se desfăşoară negocierile. În reuşita 
negocierilor, o importanță deosebită o prezintă integritatea, cinstea şi 
credibilitatea negociatorului. 

În procesul de confruntare a personalităţilor la masa 
tratativelor se manifestă mai multe categorii de atitudini 
interpersonale, precum: 

e Cooperarea, utilizată în marile negocieri, mai ales în 
cele diplomatice, este atitudinea care creează premise certe reuşitei 
negocierii; 

e  Ostilitatea se manifestă prin agresivitatea unuia sau 
ambilor parteneri de negocieri. Este o caracteristică a negociatorului 
orgolios, ce nu admite nici-un fel de compromis; 

e Dominația este atitudine în aparență firească, 
apelându-se la ea în condiţiile în care mersul negocierii este favorabil; 

e  Pasivitatea este indicată în negocierile în care 
partenerul de negociere dovedeşte ostilitate sau chiar neprincipialitate, 
reprezentând o armă subtilă, eficace şi derutantă în jocul negocierilor 
declanşat de partener; 

e Creativitatea rămâne atitudinea cea mai constructivă, 
ce trece dincolo de limitele unei cooperări fireşti; 

e  Raţionalitatea, realismul reprezintă o atitudine bazată 
pe logică şi pe respect reciproc; 


2.4 Stiluri de negociere 

Diferenţele de culturi naţionale, tradiţiile, deprinderile 
colective, obiceiurile impun un anumit stil de comportament în 
negocieri. În negocierile internaţionale se detaşează în principal 
următoarele stiluri de negocieri: 

a) Stilul european se diferențiază pe mari zone geografice 
şi economice, pe culturi şi chiar pe fiecare ţară în parte. Putem vorbi 
astfel despre stilul: 

e nemțesc, un stil exact, cu o pregătire riguroasă a 
negocierii, ferm şi aproape matematic; 


e francez, ce se caracterizează prin eleganță, 
elasticitate, multă cultură, negocierea fiind o operațiune amplă, ce-şi 
propune să găsească soluţii bine fundamentate , corecte; 

e englez, un stil flexibil, negocierea fiind bine 
pregătită. Negociatorul englez este un bun profesionist, pretenţios, 
sociabil, apropriat şi agreabil; 

e italian, un stil prietenos, vesel, cald şi exploziv, cu 
multe înclinații spre mituire; 

e nord — european, un stil rece, reticent, precaut, 
liniştit. Negocierile se bazează pe informaţii serioase, iar negociatorul 
este bine pregătit profesional, serios, punctual, modest; 

b) Stilul american se aproprie de cel englezesc, este stilul 
care domină în prezent negocierile. Estre un stil mai puţin formalist, 
obiectivul principal în negociere fiind încheierea afacerii, iar criteriul 
avut în vedere este profitul; 

c) Stilul asiatic este dominat de suspiciune şi 
neîncredere, mai ales față de vestici; chinezii, de exemplu, sunt cinstiți 
şi oneşti, bine pregătiți şi specializați la maximum. Pentru chinez 
elementul fundamental rămâne reputaţia. De regulă, negocierile cu 
asiaticii sunt greoaie, dar odată ce tranzacţia a fost încheiată se 
respectă cu sfinţenie obligațiile asumate; 

d) Stilul arab necesită crearea unui climat de ospitalitate 
desăvârşită. Este un stil „al deşertului”, în care timpul nu contează. 
De multe ori, stilul arab este un stil dezordonat, încâlcit, în aparenţă 
lipsit de o logică elementară. Arabii nu admit compromisuri 
oficializate, iar mita nu este exclusă în afaceri ( cu excepția ţărilor 
şeite, în care religia islamică condamnă pe cei ce iau mită). 


Capitolul 3. Managementul negocierii 


3.1 Informaţia în negociere 
Un sistem informaţional adecvat este o condiție esențială în 
reuşita negocierilor, iar în negocierile comerciale, existența unor 
informaţii privind conjunctura, piața, partenerul, produsul şi preţul 
este o necesitate absolută. Tipologia informaţiilor este una complexă, 
existând posibilitatea clasificării acestora în funcție de o serie de 


criterii. În funcţie de modalităţile de obţinere a informaţiilor, se poate 
vorbi de: 

e Informaţii oferite ( cataloage, prospecte, comunicate etc.); 

e Informaţii voalate, respectiv date privind cifra de afaceri, 
tehnologiile de fabricaţie utilizate etc.; 

e Informaţii de uz intern; 

e Informaţii secrete, obținute pe diferite căi. 

O importanță deosebită o are clasificarea informaţiilor în 
funcție de canalul de obținere a acestora, existând posibilitatea 
obținerii de informaţii pe căi formale, oficiale, dar şi pe căi neoficiale, 
informale. Acestea din urmă au o deosebită importanţă, obținându-se 
mult mai uşor, cu minimum de efort. Aceiaşi importanță o au şi 
discuțiile particulare, care pot da o imagine reală asupra obiectului 
negocierii şi mai ales asupra problemelor pe care acestea le presupun. 
Ele au rolul unui veritabil ventil de siguranță, permiţând rezolvarea 
problemelor relativ dificile, testarea unor ipoteze de lucru şi evaluarea 
integrității partenerului de negociere. 

Există însă şi informaţii care nu trebuie cunoscute, care nu 
pot şi nu trebuie să fie divulgate, informaţii care nu privesc partenerul 
de negociere sau de afaceri, plecând de la ideea că” ştirile senzaţionale 
trag după ele ştiri senzaţionale”. 


3.2 Rolul prezumţiilor, convingerilor şi argumentaţiilor 
în negociere. 

e Prezumţiile au un rol deosebit în negociere. Există 
prezumţii bazate pe raționament, cele mai multe fiind însă intuitive. 
Este recomandabil să nu se meargă prea departe cu prezumţiile. Dacă 
se apelează totuşi la ele, mai întâi se vor verifica, apoi tria, fiind luate 
în seamă doar cele corecte. 

e Condiţia principală a reuşitei într-o negociere este ca cei ce 
negociază să fie convinşi că ceea ce susțin este adevărat, astfel încât 
argumentația susținută să fie logică, judicioasă şi să se bazeze pe 
probe şi demonstrații pertinente. Reuşita negocierii presupune ca 
negociatorul să se întrebe şi să gândească ce ar face dacă ar fi în locul 
partenerului de negociere, să se transpună în locul „acestuia”. Numai 
aşa puterea de convingere creşte, iar raportul dorinţă — realizare va fi 
stabilit în mod corect. În negociere este bine ca acest raport să fie 


stabilit pe suporturi reale, condiția principală rămânând însă aceea ca 
întotdeauna să ai încredere în ceea ce ţi-ai propus. De asemenea, 
negociatorii vor urmări armonizarea cererii cu oferta şi mai ales 
stabilirea nivelului inițial al acestora. De regulă, atunci când cumperi 
să începe de jos , iar când vinzi se începe de sus. 

e În ansamblul tehnicilor şi strategiilor de negociere, 
argumentația are un deosebit rol. Aceasta urmăreşte obținerea 
adeziunii partenerului de negociere la ideea prezentată şi susținută, 
considerată ca adevărată, decurgând logic din alte afirmaţii adevărate. 
Există mai multe tipuri de argumente valabile şi eficiente, precum 
explicația, analogia, inducția, deducția, alternativa, motivația, 
paradoxul etc. În negocieri se apelează în principal la argumente de 
natură logică, afectivă sau combinații ale acestora. Principalele 
elemente ce pot asigura succesul argumentării sunt calitățile 
argumentului, comportarea în argumentare şi respectarea unor reguli 
precum claritatea, menţinerea atenției partenerului, participarea activă 
a acestuia la negocieri şi declanşarea dorinţei de a încheia afacerea. 

Punctul propriu de vedere va fi apărat în mod indirect prin 
respingerea motivată a argumentelor prezentate, apelând la tehnica 
contraargumentelor. 


3.3 Importanţa experţilor în negociere 

Atât în pregătirea negocierii, cât mai ales în timpul 
desfăşurării propriu-zise a acesteia , rolul experților este deosebit. 
Eficienţa experților este rezultatul profesionalismului, reputației , dar 
şi altor factori obiectivi sau chiar subiectivi( titluri academice, vârstă, 
reputație etc.) . Dar nu în toate cazurile experții sunt cu adevărat ceea 
ce se crede a fi ei. Cea mai bună apărare în fața unui expert este să ai 
propriul tău expert, iar dacă nu-l ai, este bine să-ți păstrezi calmul şi să 
nu intri în defensivă. De asemenea, trebuie avut în vedere faptul că 
experții, indiferent de valoarea şi reputația lor, au propriile lor limite. 
Pentru aceasta, în negociere este bine să încerci” şi să te convingi de 
profesionalismul expertului părții adverse, şi să nu se confunde 
„ bogăţia” de cuvinte ale acestuia cu profesionalismul adevărat. 

3.4 Impasul şi concesiile în negociere 

De foarte multe ori pe parcursul negocierii se poate ajunge la 
impas, apărând fel de fel de probleme, unele foarte complicate. În 
asemenea cazuri va apare pentru ambele părți sentimentul de eşec, 
apar probleme de conştiinţă. Într-un cuvânt, impasul nu este dorit de 
nici-una din părți şi trebuie depuse toate eforturile pentru a ieşi 
dintr-o asemenea situație. De fapt, impasul reprezintă tot o tactică de 
negociere, o tactică des folosită şi chiar eficientă. Oricum însă, dacă 
într-adevăr se doreşte reuşita negocierii, trebuie depuse toate eforturile 
posibile pentru ieşirea din impas. Pentru aceasta, se va apela la diferite 
tehnici şi tactici, acordând atenţia cuvenită timpului de negociere şi 
gestionării corespunzătoare a acestuia. Practica negocierilor a 
demonstrat eficiența unor tehnici de ieşire din impas precum: 

e Tactica înțelegerilor pas cu pas 

e Tactica răbdării 

e Tactica promisiunii 

Calea cea mai potrivită pentru ieşirea din impas este însă 
aceea a adoptării unei atitudini de substituire a negociatorului în rolul 
partenerului său, dar şi stârnirea interesului şi mândriei echipei 
partenere, prin denigrarea propriilor specialişti. 

La rândul lor, concesuile sunt frecvent folosite în 
negociere, ele având un rol deosebit în reuşita acesteia. De regulă, 
câştigă în negociere cel ce ştie să gestioneze mai bine tehnica 
concesiilor. Negociatorii buni fac concesii care au efect considerabil 
mai mic decât al partenerului de negociere. Există şi în acest domeniu 
o serie de reguli ce trebuie respectate, principala rămânând aceia ca 
pentru orice concesie făcută să obţii ceva. În ultima instanţă, chiar şi o 
promisiune făcută reprezintă o concesie, important fiind nu neapărat 
numărul concesiilor făcute, ci efectul acestora. 


3.5 Finalizarea negocierilor 

Reuşita negocierii depinde în mare măsură de modul în 
care sunt abordate obiecțiunile ridicate de partener. De fapt, deşi 
reprezintă un lucru nu tocmai plăcut, obiecțiunile ridicate reprezintă 
confirmarea interesului manifestat de partener pentru problema 

ridicată. In acest context, se poate vorbi de următoarea tipologie a 
obiecțiunilor: 
e Obiecţiuni neexprimate, dar care „se citesc” pe faţa 


partenerului; 

e Obiecţiuni false, dar care ascund adevăratele 
probleme; 

e Obiecţiuni datorate prejudecăţilor sau lipsei de 
informaţii; 


e Obiecţiuni întemeiate. 

Cele mai multe dintre obiecțiunile ridicate de partenerul de 
negociere sunt cele întemeiate şi ele trebuie tratate ca atare, respectiv 
bine analizate, combătute, dacă este cazul, cu argumente pertinente, 
solide, politicos, poate chiar prietenos. Practica a stabilit o serie de 
reguli pentru combaterea obiecţiunilor partenerului de negociere, 
secretul reuşitei fiind acela de a da acestuia satisfacția că punctul lui 
de vedere a fost înțeles. La asemenea tehnică de abordare a 
obiecțiunilor trebuie adăugat un tratament adecvat al partenerului de 
negociere, o tratare corespunzătoare a acestuia. Un asemenea 
comportament presupune multe lucruri, inclusiv arta de a fi o bună 
gazdă, de a organiza un program social adecvat, de a acorda mici 
favoruri şi de a asigura un protocol corespunzător. 

Negocierea se încheie numai odată cu semnarea contractului. 
Până atunci se poate vorbi doar de încheierea de acorduri, de 
înţelegeri, de proceduri etc. Pe parcursul unor asemenea etape, trebuie 
acceptate şi compromisuri, cunoscând fiind faptul că viaţa este un 
întreg şir de compromisuri. 

Altfel, există riscul ca negocierea să nu poată să fie finalizată. 
Încheierea afacerii se va realiza numai atunci când fiecare dintre cele 
două părți consideră că partenerul a făcut toate concesiile posibile, iar 
alte eventuale eforturi nu ar mai fi productive. Un bun negociator va 
continua să aducă argumente atâta timp cât partenerul face acelaşi 
lucru. Finalizarea negocierii presupune un punct de criză în adoptarea 
deciziei, de fapt un punct culminat al procesului de negociere. Un 
asemenea punct poate fi identificat prin faptul că cei doi parteneri de 
negociere încep să se refere la probleme colaterale, de genul unde se 
vor semna documentele, la ce restaurant se va sărbători evenimentul, 
etc. De asemenea, anumite gesturi conduc la ideea că se doreşte 

finalizarea negocierii: strângerea materialelor, aranjarea ținutei, un 
zâmbet sugestiv etc. Într-un asemenea context, se poate vorbi de o 
serie de tehnici de finalizare a negocierii, precum: 

e Finalizarea condiționată; 

e Tehnica comparaţiei; 

e Tehnica concesiilor legate. 

Există mai multe metode de finalizare a negocierilor, acestea 
putând fi folosite fie separat, fie mai multe deodată, în funcție de 
situația concretă şi mai ales de ce se aşteaptă în mod real de la 
negocierea în cauză. Astfel, se va apela la întrebări directe, la aprobări 
tacite, la opţiunea maximă, la simulare, la surprindere, la referințe etc. 


Capitolul 4. Strategii tactici şi tehnici de negocieri 


4.1 Conceptul şi conţinutul strategiei, tacticii şi tehnicii de 
negocieri 

Strategia negocierii are în vedere ansamblul de decizii care 
urmează să fie luate, constând în modul de combinare şi dirijare a 
deciziilor pentru a realiza obiectivele proiectate. A stabili o strategie 
înseamnă a răspunde la întrebarea ,„ Ce trebuie făcut pentru .... ?”. 
Strategia negocierii cuprinde obiectivele urmărite, modalitățile ce se 
are în vedere a fi folosite pentru atingerea obiectivelor în cauză, 
precum şi mijloacele (resursele) disponibile şi utilizate pentru 
realizarea obiectivelor propuse. Conţinutul strategiei are în vedere 
patru probleme, respectiv: fixarea obiectivelor şi priorităților, 
stabilirea viziunii de ansamblu a negocierii, alegerea mijloacelor 
concrete de acțiune şi a cadrului negocierii, respectiv identificarea 
soluțiilor de repliere pe parcursul negocierii, în funcție de condițiile 
concrete de desfăşurare a acesteia. 

Alegerea unei strategii adecvate depinde de o serie de factori, 
precum conjunctura în care se desfăşoară negocierea, resursele proprii 
şi posibilităţile de acţiune ale partenerului de negociere. 

În negocieri se utilizează o multitudine de strategii, tipologia 
acestora fiind una complexă. Sunt de menţionat astfel strategiile 
active, pasive sau mixte, dar şi strategiile de tipul „când”, „cum” şi 
„unde”. 

Tactica de negociere stabileşte metodele, mijloacele şi formele 
de acțiune ce urmează să fie folosite în vederea realizării obiectivelor 
urmărite. Tacticele de negocieri răspund, de regulă, la întrebarea „cum 
trebuie procedat acum?”, tactica constituind elementul flexibil şi 
dinamic al managementului negocierii. 

Totalitatea procedeelor ce urmează să fie utilizate în 
desfăşurarea procesului de negociere formează tehnicile de 
negociere, care constituie instrumentul practic de care dispune 
negociatorul, reprezentând forme şi scheme de acţiune utilizate în 
vederea realizării diverselor tactici. Tehnicile de negocieri răspund la 
întrebări de genul „cum trebuie acționat de data aceasta?”. 


4.2 Tactici de asociere 

În orice acţiune, rezultatele sunt mai bune dacă se apelează la 
asocieri. Cu atât mai mult în afaceri. În acest sens, există o serie de 
tactici, cea mai cunoscută fiind cunoscută sub denumirea de tactica 
balanței cognitive. Potrivit acestei teorii, în afaceri nu este recomandat 
să te asociezi cu o firmă, cu o persoană cu reputație proastă privind 
seriozitatea în tranzacțiile încheiate, chiar dacă la prima vedere 
asocierea ar fi benefică. In acest sens, înainte de a te asocia cu cineva, 
este bine să ai cât mai multe informaţii privind activitatea anterioară a 
acestuia şi mai ales prestigiul de care se bucură în lumea afacerilor. Ca 
regulă generală, nu este deloc bine să te asociezi cu primul venit, 
indiferent de potenţa şi capacitatea acestuia. De multe ori, cei ce intră 
în afaceri cu indivizi necunoscuți, cu persoane din lumea interpolă, 
sunt parteneri ce trebuie evitați. De altfel şi în lumea afacerilor este în 
actualitate sintagma , cei ce se aseamănă se adună ”. În condiţiile în 
care totuşi te-ai înşelat, intrând într-o afacere cu asemenea persoane, 
este bine să iei urgent măsurile necesare, inclusiv de reziliere a 
contractului încheiat. 


4.3 Tactici şi tehnici imorale 

În practica negocierilor, în foarte multe cazuri, sunt folosite 
tactici şi tehnici neloiale, imorale chiar. A nu accepta asemenea tactici 
şi tehnici în negociere este un lucru de lăudat, dar a spune că nu se 
folosesc este o utopie. Principalele asemenea tactici şi tehnici imorale 
sunt: ofertele false, mituirea, neglijenţa, tactica faptului implinit, 
erorile deliberate, tactica „omul care lipseşte”, tactica ostaticului, 

mistificarea , prefăcătoria, minciuna deliberată, tehnica opozantului 
sau atacul personal. Asemenea tactici se folosesc mai ales atunci când 
se doreşte încheierea urgentă a unei afaceri, de cele mai multe ori dând 
rezultate bune. 

a) Tactica ofertelor false poate angrena atât vânzători cât şi 
cumpărători. De regulă, oferta falsă este folosită pentru a înlătura 
concurenţa, dând rezultate bune. lată un exemplu: o persoană doreşte 
să-şi vândă autoturismul, sperând să obţină circa două mii de dolari. 
Face o ofertă în acest sens, primind mai multe apeluri telefonice sau 
directe de la persoane interesate. Dintre toate aceste persoane, doar 
una se prezintă pentru a constata starea autoturismului, oferind, 
tranşant 1900 dolari. Oferta este acceptată, iar vânzătorul aşteaptă 
materializarea afacerii deja negociată. După câteva zile însă, 
partenerul îi comunică supărat, că înţelegerea nu mai poate fi 
finalizată, deoarece soţia sa nu mai este de acord cu achiziționarea 
autoturismului în cauză, motivând că a constatat că există pe piaţă 
oferte pentru asemenea autoturisme la un preţ de 1500 de dolari. 
Bineînţeles, cumpărătorul se supără, este nemulţumit, mai ales că a 
refuzat alți solicitanți interesaţi în achiziționarea autoturismului. Până 
la urmă va accepta însă să-şi vândă autoturismul cu suma de 1500 
dolari. 

Există posibilități de contracarare a „ofertei false”, cea mai 
eficientă fiind solicitarea unui avans, care să nu se mai returneze în 
cazul în care se renunţă la încheierea afacerii. 

b) Mituirea este o tactică des utilizată, mai ales într-o economie 
aflată în tranzacţie, cum este economia românească. Cei ce primesc 
mită ştiu cum să facă acest lucru şi de cele mai multe ori reuşesc să-şi 
atingă scopul. lată de ce trebuie luate o serie de măsuri de 
contracarare a mituirii, dar fără a se ajunge însă la o suspiciune 
generală, ce va bloca din start negocierea. Şi în acest caz, există 
posibilități de diminuare sau de eliminare a efectelor unei eventuale 
mituiri, în acest sens apelându-se la o politică activă de rotaţie a 
negociatorilor. 

c) Neglijenţa reprezintă o altă tactică imorală. Aceasta deoarece 
în multe cazuri negociatorii se mulțumesc să lase o serie de probleme 
procedurale şi operaționale în seama celor care urmează să deruleze 
contractul. Tocmai datorită neglijenţei, de multe ori contractele 
semnate prezintă ambiguități, neclantăți sau omisiuni. Asemenea 

lipsuri pot deveni costisitoare dacă se negociază cu cineva care vrea să 
profite de ele. Prin tactica neglijenței se va profita de asemenea 
omisiuni şi ambiguităţi, prin interpretarea lor în interes propriu. Şi în 
acest caz, există contramăsuri, cea mai eficientă rămânând însă 
atenția, seriozitatea ce trebui acordată negocierii şi mai ales 
conţinutului documentului ce urmează să fie semnat. 

d) Tactica faptului împlinit ( fait accomple) 

Este o tactică specifică negocierilor diplomatice. Ea constă în a 
iniția o acțiune surpriză menită să-l plaseze pe cel care a inițiat-o 
într-o poziție favorabilă în cadrul negocierii ce urmează a se desfăşura. 
Puterea unei asemenea tactici constă în faptul că ceea ce s-a făcut deja 
rămâne un bun făcut. De regulă nu este deloc uşor să negociezi cu 
cineva care execută un „fait accomple”. În asemenea situații, măsura 
cea mai eficientă este aceea de a introduce penalizări atât de mari, 
încât „agresorul” să nu aibă curajul să încerce o asemenea tactică sau 
să fie forțat să se retragă, dacă totuşi o face. 

e) Tactica erorilor deliberate 

Deseori negociatorii ,„ greşesc” în mod deliberat: adună sau 
înmulțesc greşit, schimbă înţelesul unor expresii, lasă pe dinafară 
unele cuvinte etc. Urmare unor asemenea , erori” pot apare situaţii 
delicate, inclusiv ca , eroarea” să nu fie observată sau să fie 
descoperită prea târziu, după semnarea contractului, când nu se mai 
poate face ceva, prevederile contractului urmând să fie respectate ca 
atare. Majoritatea negociatorilor comit erori şi din această cauză este 
bine ca o terță persoană să verifice calculele efectuate sau conţinutul 
proiectului de contract. 

f) Tactica „omul care lipseşte”. 

Este o tactică imorală, des folosită, constând în faptul că atunci 
când trebuie semnată înțelegerea deja negociată, omul cheie, cel care 
trebuie să semneze, să nu fie de găsit. Se ajunge la un impas, dar un 
impas „provocat”. Se recurge la o asemenea tactică pentru a câştiga 
timp, diminuând astfel nivelul de aspirație al adversarului, pentru a 
întrerupe definitiv tratativele, sau chiar pentru a negocia în paralel cu 
altcineva. Efectul asupra victimei este dur, speranțele justificate ale 
acestuia se năruie, de cele mai multe ori este nevoit să facă noi 
concesii. 

g) Tactica ostaticului — înțelegând prin „ostatic” nu neapărat o 
persoană, ci orice altceva, dar un „altceva? care are o mare 

însemnătate. Ostatecul este „capturat” şi „tinut? până se plăteşte o 
recompensă, un preţ, de regulă exorbitant. Este foarte greu să 
negociezi cu un partener care adoptă o asemenea tactică, fund 
necesare măsuri care să descurajeze asemenea procedee. 

h) Mistificarea nu înseamnă neapărat minciună. În negocieri 
poți să „ascunzi” anumite date, anumite lucruri, fiind necesar însă să 
poți să faci deosebirea între regulile etice de altele. Există cazuri în 
care este necesar uneori chiar în interesul public să nu spui adevărul 
„Aceasta nu înseamnă însă că poţi chiar să minţi cu adevărat, deoarece 
în timp partenerii de negociere vor simţi acest lucru şi te vor ocoli. La 
fel şi prefăcătoriile fac parte din tehnicile de negociere, fiind însă bine 
să şti până unde şi cât se poate folosi o asemenea tactică, urmând să 
se delimiteze, cu grijă, între ceea ce este legal şi ceca ce este ilegal. 

Mistificarea, prefăcătoria şi minciuna sunt tactici destul de greu 
de mânuit, de multe ori se ajunge la exagerare, la exacerbarea lor, 
aceasta conducând la compromiterea negocierii. 

i) În practica negocierilor se recurge şi la alte tactici şi tehnici 
imorale, precum tehnica opozantului, aceasta constând în şicanarea 
permanentă a partenerului de negocieri, sau „atacul personal”, 
constând în insulte, jigniri aduse partenerului de negociere, cele mai 
multe fără a avea legătură cu realitatea şi, cu atât mai mult, cu obiectul 
negocierii. 


4.4 Tactici şi tehnici de hărțuire a partenerului de negociere 

Din această categorie fac parte tactici şi tehnici precum tactica 
„asta-i tot ce am”, tactica ultima ofertă, tactica „schimbaţi 
negociatorul”, schimbarea tacticii de negociere, evitarea partenerului 
de afaceri, tactica „băiat bun — băiat rău”, tactica „tipi de treabă şi tipi 
treabă pe care te poți baza” etc. Asemenea tactici presupun hărţuirea 
continuă a partenerului de afaceri, urmărindu-se „obosirea” acestuia, 
astfel încât până la urmă să cedeze fizic şi mai ales psihic. Astfel, 
tactica ultimă oferă, tactică de intimidare în ultimă instanță, este destul 
de des folosită dând , de regulă, rezultatele scontate. Aceasta 
deoarece nu poţi să şti niciodată dacă oferta partenerului este 
într-adevăr ultima, aşa cum susține acesta. Dacă într-adevăr crezi că 
oferta făcută este şi ultima, atunci trebuie să finalizezi acordul, în caz 
contrar va trebui să continui negocierea sau să-ţi asumi riscul de a 
pierde afacerea . În ultimă instanţă, o asemenea tactică poate ajuta sau 

mări forţa de negociere. Dacă oferta partenerului nu este crezută, 
atunci forţa de negociere este diminuată. Din punctul de vedere al 
negociatorului confruntat cu o asemenea tactică, o înţelegere a 
subtilităților ei este imperativă, miza fiind prea mare pentru ca acesta 
să nu se implice profund. In negocieri, atunci când cineva vă face o ,, 
ultimă ofertă”, nu este recomandabil să o acceptați pe loc, ci să apelați 
la o serie de contramăsuri. 

În ceea ce priveşte tactica „băiat bun — băiat rău”, este o tactică 
împrumutată din filme, funcţionând şi în lumea afacerilor cu rezultate, 
de cele mai multe ori, peste aşteptări. Un exemplu: un individ este 
interogat privind o anumită problemă. Primul anchetator, de obicei cu 
un grad militar inferior, îi pune întrebări dure, îl bruschează, îl 
ameninţă, îl loveşte chiar. După aceea, este înlocuit de un altul, cu un 
grad superior, un om de treabă de această dată, care vorbeşte frumos, 
îl serveşte chiar cu o ţigară şi o cafea. In cele mai multe cazuri, în 
urma unui asemenea tratament, anchetatul spune tot ce ştie, uneori 
poate chiar mai mult. 


4.5 Alte tactici şi tehnici de negocieri 

În practica negocierilor există şi alte tactici şi tehnici de 
negocieri, cele mai cunoscute fiind: 

e Tactica escaladării 
Tactica „ai putea mai mult de cât atât” 
Tactica „cumpăraţi acum, negociați mai târziu” 
Tactica optimizatorului 
Tactica învinovăţirii reciproce 
Confesiunea 
Tactici de rezistență (tactica de angajare a fiecăruia, tactica 
războiului sfânt etc) 
e Tactica „soluţii simple, oferte bogate” 
e Tactica „dacă nu poţi obţine un prânz, iei cel puțin un 
sandviş” 

Există, de asemenea situaţii când trebuie negociat în condiții 
speciale, respectiv în condiții emoționale ( greve, boicoturi, 
demonstrații masive etc), sau în condiţii diferite ale pieţei. De 
asemenea, negociatorii experimentați apelează şi la limbajul corpului, 
acesta constituind o tactică subtilă de negociere. 

Capitolul 5. Uzante de protocol 


5.1 Organizarea activității cotidiene 
Activitatea cotidiană a omului de afaceri presupune o diversitate 
de probleme, legate în principal de : 

e relațiile cu colaboratorii; 

e rezolvarea unor probleme de  rutină(corespondenţă, 
convorbiri telefonice etc); 

e întâlniri, participări la acţiuni diverse, inclusiv reuniuni sau 
mese oficiale); 

Dacă la asemenea probleme se adaugă alte lucruri, de cele 
mai multe ori imprevizibile, care pot apare zilnic, este evident faptul 
că timpul unor asemenea persoane „, se scurge” foarte repede, 
lăsându-se impresia că toate lucrurile se fac „pe fugă” şi „ superficial” 
şi de aici sentimentul de suprasolicitare şi implicit de imposibilitate de 
stăpânire a obligațiilor şi răspunderilor asumate. 

De fapt, reuşitele şi eșecurile depind de modul în care se 
reuşeşte să se soluţioneze problemele cotidiene cu care se confruntă 
omul de afaceri. Avem în vedere: 

a) organizarea activității şi lucrul în echipă; 

b) rezolvarea problemelor de rutină în activitatea cotidiană; 

c) participarea la diverse acţiuni şi manifestări. 

În privinţa organizării activității şi lucrului în echipă se vor 
avea în vedere aspecte precum: 

e formarea unei echipe competente şi loiale, respectiv 
alegerea colaboratorilor; 

e recrutarea atentă a personalului de execuţie; 

e ştiinţa de a delega o parte din competenţe; 

e organizarea relațiilor cu subordonații. 

Dacă avem în vedere modul în care trebuie rezolvate 
problemele de rutină în activitatea cotidiană, trebuie acordată atenția 
cuvenită unor probleme precum: 

erezolvarea corespondenţei, respectiv primirea şi 
transmiterea de scrisori , oficiale sau neoficiale; 

eutilizarea eficientă a telefonului şi a altor mijloace birotice 
( fax, telex, calculator etc) 
În sfârşit, participarea la acțiuni şi manifestări sau 
organizarea acestora presupune rezolvarea problemelor legate de : 
e acceptarea sau respingerea invitației 
e onorarea invitației, dacă aceasta a fost acceptată; 
e eventual desemnarea unui înlocuitor care să te 
reprezinte, cu transmiterea scuzelor de rigoare. 


5.2 Arta de a fi o gazdă bună 

În lumea afacerilor se recurge destul de des la momente de 
divertisment, motivate mai mult sau mai puţin .Aceasta deoarece 
divertismentul este un puternic instrument pentru afaceri, dar care 
trebuie gestionat, urmărit cu foarte mare atenție. O asemenea atenţie 
presupune o organizare corespunzătoare, un personal profesionist şi 
eficient, servicii pe măsură, spirit creator şi, mai ales, o atitudine 
atentă, curtenitoare față de oaspeti. 

În zilele noastre se organizează diferite genuri de petreceri de 
afaceri, începând cu cunoscutele de acum cocteiluri şi terminând poate 
cu un concert particular. Într-un asemenea context, organizarea unei 
petreceri în mediul afacerilor presupune acordarea atenției necesare 
unor probleme punctuale, legate de întocmirea listei musafirilor şi 
procedura de invitare a acestora, primirea şi prezentarea oaspeţilor, 
stabilirea meniului, precum şi respectarea regulilor de protocol. 

a) Lista invitaţilor se întocmeşte cu atenţie, aceasta trebuind să 
cuprindă persoane distinse şi care au legătură cu scopul şi obiectivele 
evenimentului. Orice firmă serioasă trebuie să aibă în „, banca de date” 
propria listă, permanent actualizată, care să conţină potențiali 
musafiri, respectiv: 


e personalități „, necesare afacerii”; 
e oficialități; 

e alte persoane publice; 

e presa; 


e personalul firmei sau reprezentanții acestora 
b) Primirea şi prezentarea oaspeților trebuie făcută de gazdă 
sau de reprezentantul acesteia, şi aici trebuind respectate câteva reguli 
de protocol. Amintim aici reguli precum: 


20 


e sc prezintă unei persoane vârstnice pe cea tânără 

e se prezintă un membru al organizației tale unei persoane 
din afară; 

e prezinți unei persoane oficiale pe una neoficială; 

e prezinți unui superior pe prietenul sau colaboratorul tău; 

e prezinți unui partener de afaceri un angajat , un prieten 
sau o rudă. 

c) Aranjarea meselor şi stabilirea locului invitaţilor trebuie 
privită ca o acţiune complexă şi de mare responsabilitate, care va fi 
lăsată pe seama unor profesionişti. În acest sens se va urmări: 

e întocmirea unei liste de control, care va cuprinde câteva 
aspecte precum: cine, ce, unde, când, de ce?, bugetul acțiunii, 
invitațiile, lista oaspeţilor, în ordine alfabetică, organizarea sălii şi a 
meselor, personalul de primire, aşezarea la masă, programul de 
divertisment; 

e aranjarea şi decorarea sălii, inclusiv „, plasarea meselor” 
( de patru, opt sau 12 persoane); 

e stabilirea locului invitațiilor; 

d) stabilirea meniului, pornindu-se de la ideea, verificată de 
practica curentă, că mâncarea şi băutura reprezintă partea principală a 
bugetului alocat unui petreceri. O masă care denotă supraopulență şi 
risipă se va reflecta la fel de nefavorabil ca şi servirea unui meniu 
insuficient, sărac, care va da impresia de zgârcenie sau de situaţie 
precară a afacerii. Şi acum se vor respecta o serie de reguli, precum: 

e meniul se va baza pe ceea ce este proaspăt şi de sezon; 

e stabilirea meniului se va face în funcție de ora la care 
acesta se va servi; 

e meniurile vor fi echilibrate, nutritive şi consistente; 

e trebuie acordată o deosebită grijă asortării meniurilor cu 
băuturile servite la masă; 

e aceiaşi atenție se va acorda formei şi prezentării listei 
meniu; 

f) În organizarea unei petreceri se va acorda atenţie şi unor 
reguli de protocol, precum: 

e crearea unui climat de amabilitate, de considerație şi 

respect; 

e când cineva intră în biroul sau casa ta, te vei ridica şi-l 
vei saluta respectuos; 

e când organizezi o petrecere într-o altă țară sau regiune, 
vei respecta întocmai regulile protocolare locale; 

e dacă se organizează o asemenea acțiune cu ocazia zilei 
naționale sau unei aniversări importante, ori atunci când acest lucru se 
face la semnarea unor tratate, acorduri etc., se vor respecta toate 
atributele naționale şi patriotice, respectiv folosirea de drapele, 
steguleţe, eşarfe cu culorile naționale sau chiar se va intona imnul 
național; 

e o atenție deosebită se va acorda ţinutei, comportării, 
limbajului corpului etc. 


5.3 Aspectul fizic şi ţinuta vestimentară 

A „arăta bine” trebuie să fie o grijă permanentă a oricărui 
individ, iar a te îmbrăca „un gust” este o adevărată artă. Există o 
mulțime de moduri de a te îmbrăca „, bine”, în ultima instanță fiecare 
individ în parte reclamând un stil propriu al vestimentaţiei. Există însă 
câteva principi de bază privind ţinuta în general, şi cea vestimentară 
în particular. Astfel: 

a) La locul de muncă ( sau de studiu) se recomandă o ţinută 
sobră, formală, conservatoare chiar. Desigur, o asemenea ținută 
prezintă particularități în funcţie de sex, vârstă, funcție etc. Un caz 
special, care trebuie privit ca atare, îl reprezintă ținuta bărbatului, dar 
mai ales a femeii conducătoare sau care vorbeşte de la o tribună, de la 
un microfon. Într-o asemenea situație, persoana în cauză este ţinta 
tuturor privirilor, iar în cazul că este de sex feminin, lucrurile sunt şi 
mai pretențioase. 

b) O ținută sobră, adecvată presupune un aspect îngrijit, un 
aspect plăcut. O privire succintă, atentă ,„ de la cap la picioare” înainte 
de a pleca la muncă, trebuie să aibă în vedere capul(coafura), corpul, 
mâinile, picioarele. 

c)Întotdeauna prima impresie ţine de detalii mărunte. De aceea, 
înainte de aţi achiziționa o anumită haină, trebuie să-ți pui o serie de 
întrebări de genul: se pretează ea locului meu de muncă?; îmi vine, 
într-adevăr bine?; mi se potriveşte un asemenea stil?; este o haină într- 
adevăr la modă, sau este doar un capriciu? 

d) O situație specială o reprezintă stabilirea garderobei pentru 
persoane cu funcţii de conducere, sau pentru persoane publice. În 
acest caz pretenţiile sunt mult mai mari. 

e) Un caz particular îl constituie ținuta vestimentară cu ocazia 
încheierii unei afaceri sau a unei vizite într-o altă ţară. În asemenea 
situaţii trebuie să ți seama de obiceiurile şi tabieturile locale. 


5.4. Cadourile în afaceri 

În relaţiile de afaceri oferirea cadourilor îşi are un rol bine 
determinat. Acest lucru trebuie făcut potrivit unor anumitor reguli, 
existând o tehnică a oferirii, respectiv a primirii cadourilor. 

Primul lucru care trebuie stabilit este diferențierea ce trebuie 
făcută între conceptele de mită, cadou, comision şi bacşiş. 

Oferirea unui cadou este un gest delicat, ce trebuie realizat cu 
foarte mult tact, fiind necesar să existe o îmbinare între ,„, operația” de 
oferire a cadoului şi „afecţiunea” cu care se face acest lucru. 

În ultimă instanță, arta oferirii unui cadou trebuie privită ca o 
tehnică de afaceri în general, şi în negocieri, în particular, o tehnică 
eficientă, care trebuie să dea răspunsuri la o serie de aspecte precum: 
motivul oferirii unui cadou, alegerea cadourilor, momentul şi 
manierea de a prezenta cadoul. 

Cel mai plăcut şi frumos cadou se face fără un motiv special, 
cadoul reprezentând doar un act de prietenie, de afecţiune. Cu toate 
acestea, oferirea unui cadou în asemenea condiții poate fi privită drept 
un gest suspicios şi atunci trebuie găsit un motiv, un prilej „special” 
justificat. Se pot oferi astfel cadouri cu ocazia unui eveniment al 
persoanei în cauză precum: ziua numelui, onomastica, cununia civilă 
sau religioasă, naşterea unui copil etc. 

Indiferent de ce cadou faci sau primeşti, reciprocitatea trebuie 
avută întotdeauna în vedere, pentru a fi siguri că respectul reciproc va 
continua. 

Alegerea cadoului este o treabă cu adevărat complicată, ce 
presupune gust şi mai ales să cunoşti bine persoana căreia îi este 
destinată cadoul. Există diverse posibilități ce permit să găseşti cel 
mai potrivit cadou, sursele de inspirație fiind revistele şi rubricile de 
specialitate ale diverselor publicaţii, acțiunile publicitare, realizate 
mai ales la televiziune sau radio, sfaturile apropiaților etc. 

Poate cel mai important lucru în arta de a face cadouri rămâne 
modul în care acestea se oferă, fiind necesar să se respecte o serie de 
reguli, care au devenit deja cutume. 

Există o serie de caracteristici naţionale privind cadourile, care 
trebuie bine cunoscute şi respectate. Astfel, de exemplu, în China nu 
se oferă drept cadou un ceas, deoarece acesta sugerează scurgerea 
timpului şi aproprierea de moarte. În această ţară, cel mai potrivit 
cadou rămâne un stilou sau un pix de calitate superioară, fabricat însă 
în străinătate. 


5.5 Femeia în societate 

În zilele noastre prezenţa femeilor în viaţa social-economică 
este un lucru absolut normal. În aceste condiţii, bărbaţii trebuie să 
trateze femeile ca pe orice alt coleg( la lucru ), iar acasă soțiile într-o 
manieră cu totul deosebită. Acum a dispărut cavalerismul de pe 
vremuri, fiind înlocuit cu un gen nou de maniere, femeia, indiferent în 
ce postură s-ar afla aceasta, fiind tratată de la egal la egal. Ea este 
apreciată la justa ei valoare, potrivit unor reguli de protocol clare, şi 
nu de cele impuse de sex. Aceasta deoarece viaţa a demonstrat că 
femeia poate răspunde aproape tuturor cerinţelor societăţii, în multe 
cazuri chiar dând rezultate superioare bărbaților( învățământ, cultură, 
sănătate). 

lată de ce comportamentul femeii persoană publică trebuie să 
constituie o preocupare permanentă a acesteia, de la femeie 
aşteptându-se aproape întotdeauna să aibă o comportare exemplară, iar 
manierele să fie cu adevărat elegante. 

Există numeroase situaţii „ speciale” în care femeia , fie în 
calitatea sa de conducător, fie în aceea de om de afaceri, fie chiar ca 
simplă salariată, trebuie să facă faţă. În asemenea cazuri, ea va fi mult 
mai atentă ca de obicei, în „joc” fiind nu numai persoana sa , ci va 
avea în vedere că ceilalți vor judeca comportamentul ei global, văzând 
în aceasta comportamentul femeii în general. 

Asemenea probleme se ridică în situaţii precum: 

e O şefă tânără în raport cu subordoanții ei 
e Femeia în deplasare etc. 


